ddrg/super_eurlex huggingface dataset:
96/429/EY, EHTY, Euratom: Jäsenvaltioiden hallitusten edustajien päätös, tehty 8 päivänä heinäkuuta 1996, Euroopan yhteisöjen tuomioistuimen tuomarin nimittämisestä



Virallinen lehti nro L 178 , 17/07/1996 s. 0031 - 0031



JÄSENVALTIOIDEN HALLITUSTEN EDUSTAJIEN PÄÄTÖS, tehty 8 päivänä heinäkuuta 1996, Euroopan yhteisöjen tuomioistuimen tuomarin nimittämisestä (96/429/Euratom, EHTY, EY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 167 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat, että Euroopan yhteisön tuomioistuimen perussäännöstä tehdyn pöytäkirjan 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja sen vuoksi, että tuomari Fernand Schockweiler on kuollut, olisi nimitettävä toinen tuomari Fernand Schockweilerin jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Euroopan yhteisöjen tuomioistuimen tuomariksi nimitetään 11 päivänä heinäkuuta 1996 alkavaksi ja 6 päivänä lokakuuta 1997 päättyväksi toimikaudeksi Romain Schintgen. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 8 päivänä heinäkuuta 1996. Puheenjohtaja R. QUINN
96/201/EHTY: Neuvostossa kokoontuneiden jäsenvaltioiden hallitusten edustajien päätös tehty 11 päivänä maaliskuuta 1996, taloudellisten suhteiden keskeyttämistä Jugoslavian liittotasavallan (Serbia ja Montenegro), Kroatian tasavallassa sijaitsevien Yhdistyneiden Kansakuntien suoja-alueiden ja Bosnian ja Hertsegovinan tasavallan Bosnian serbijoukkojen hallussa olevien alueiden kanssa koskevien päätöksen 93/235/EHTY soveltamisen keskeyttämisestä ja päätöksen 95/510/EHTY kumoamisesta



Virallinen lehti nro L 065 , 15/03/1996 s. 0038 - 0038



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS tehty 11 päivänä maaliskuuta 1996, taloudellisten suhteiden keskeyttämistä Jugoslavian liittotasavallan (Serbia ja Montenegro), Kroatian tasavallassa sijaitsevien Yhdistyneiden Kansakuntien suoja-alueiden ja Bosnian ja Hertsegovinan tasavallan Bosnian serbijoukkojen hallussa olevien alueiden kanssa koskevien päätöksen 93/235/EHTY soveltamisen keskeyttämisestä ja päätöksen 95/510/EHTY kumoamisesta (96/201/EHTY) NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon 4 päivältä joulukuuta 1995 olevan yhteisen kannan (1), jonka neuvosto on määritellyt Euroopan unionista tehdyn sopimuksen J.2 artiklan perusteella Jugoslavian liittotasavallan (Serbia ja Montenegro) ja Bosnian serbialueen kanssa käytävää kauppaa koskevien rajoitusten soveltamisen keskeyttämisestä ja jonka Yhdistyneiden Kansakuntien turvallisuusneuvosto hyväksyi päätöslauselmallaan 1022 (1995), sekä katsovat, että Yhdistyneiden Kansakuntien turvallisuusneuvosto on asianomaisten osapuolten välillä Bosnian ja Hertsegovinan tasavallasta saavutetun sopimuksen huomioon ottaen päättänyt päätöslauselmassaan 1022 (1995) keskeyttää Jugoslavian liittotasavallan (Serbia ja Montenegro), Kroatian tasavallassa sijaitsevien Yhdistyneiden Kansakuntien suoja-alueiden ja tiettyjen edellytysten tullessa täytetyiksi Bosnian ja Hertsegovinan tasavallan Bosnian serbijoukkojen hallussa olevien alueiden kanssa olevien taloudellisia ja rahoitussuhteita koskevien rajoitusten soveltamisen, turvallisuusneuvostolle on ilmoitettu, että edellä mainitut edellytykset on täytetty, päätöksellä 95/510/EHTY (2) keskeytettiin päätöksen 93/235/EHTY (3) soveltaminen Jugoslavian liittotasavallan (Serbia ja Montenegro) osalta, avoimuuden vuoksi Yhdistyneiden Kansakuntien turvallisuusneuvoston päätöslauselmaa 1022 (1995) täytäntöön paneva yhteisön lainsäädäntö olisi sisällytettävä kaiken kattavaan yhteisön välineeseen ja sen vuoksi päätös 95/510/EHTY olisi kumottava, ja toimivat yhteisymmärryksessä komission kanssa, OVAT PÄÄTTÄNEET SEURAAVAA: 1 artikla 1. Keskeytetään päätöksen 93/235/EHTY soveltaminen. 2. Kumotaan päätös 95/510/EHTY. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 27 päivästä helmikuuta 1996. Tehty Brysselissä 11 päivänä maaliskuuta 1996. L. DINI Puheenjohtaja (1) EYVL N:o L 297, 9.12.1995, s. 4 (2) EYVL N:o L 297, 9.12.1995, s. 3 (3) EYVL N:o L 102, 28.4.1993, s. 17
Oikaistaan - 96/138/EHTY: Neuvostossa kokoontuneiden jäsenvaltioiden hallitusten edustajien päätös, tehty 29 päivänä tammikuuta 1996, Kazakstaniin sovellettavista tietyistä toimenpiteistä tiettyjen, EHTY:n perustamissopimuksessa tarkoitettujen terästuotteiden kaupassa



Virallinen lehti nro L 049 , 28/02/1996 s. 0035



Oikaisu neuvostossa kokoontuneiden jäsenvaltioiden hallitusten edustajien päätökseen 96/138/EHTY, tehty 29 päivänä tammikuuta 1996, Kazakstaniin sovellettavista tietyistä toimenpiteistä tiettyjen, EHTY:n perustamissopimuksessa tarkoitettujen terästuotteiden kaupassa (Euroopan yhteisöjen virallinen lehti N:o L 32, 10. helmikuuta 1996) Sivu 29, liite I - otsikko SA 3. Muut levyvalmisteet - lisätään CN-koodi 7208 53 90 CN-koodin 7208 40 90 jälkeen; - lisätään CN-koodi 7211 23 51 CN-koodin 7211 23 10 jälkeen; - otsikko SB 3. Muut pitkät valmisteet lisätään CN-koodi 7214 99 50 CN-koodin 7214 99 39 jälkeen.
Schengenin säännöstö - Toimeenpanevan komitean päätös, tehty 25 päivänä huhtikuuta 1997, SIS II -esitutkimuksen teettämisestä (SCH/Com-ex (97) 2 rev 2)



Virallinen lehti nro L 239 , 22/09/2000 s. 0440 - 0440



TOIMEENPANEVAN KOMITEAN PÄÄTÖS, tehty 25 päivänä huhtikuuta 1997, SIS II -esitutkimuksen teettämisestä (SCH/Com-ex (97) 2 rev 2) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon Luxemburgissa 19 päivänä joulukuuta 1996 pidetyssä istunnossa tehdyn päätöksen toisen polven SIS-järjestelmän, SIS II:n, perustamisesta, jonka on paitsi mahdollistettava kaikkien Schengen-valtioiden mukaan liittäminen, myös sisällettävä uusia toimintoja, katsoo, että SIS II:n perustaminen edellyttää esitutkimuksen suorittamista tulevan järjestelmän kokonaisrakenteen selvittämiseksi sekä 18 päivänä kesäkuuta 1992 julkisia palveluhankintoja koskevien sopimusten tekomenettelyjen yhteensovittamisesta annetun direktiivin 92/50/ETY mukaisen menettelyn aloittamista, ON PÄÄTTÄNYT SEURAAVAA: 1. Portugali valtuutetaan teettämään läheisessä yhteistoiminnassa muiden Schengen-valtioiden kanssa SIS II -esitutkimus, jota varten aloitetaan 18 päivänä kesäkuuta 1992 julkisia palveluhankintoja koskevien sopimusten tekomenettelyjen yhteensovittamisesta annetun direktiivin 92/50/ETA mukainen ja Portugalin voimassa olevan lainsäädännön mukainen menettely. 2. Portugali johtaa tätä hanketta ja vastaa sen taloushallinnosta läheisessä yhteistoiminnassa muiden Schengen-valtioiden kanssa. 3. SIS II -esitutkimukseen liittyviä rahoitusteknisiä kysymyksiä varten laaditaan rahoitusasetus, joka antaa Portugalille kaikki oikeudelliset ja rahoitukselliset takuut. 4. Lisäksi laaditaan hallintosäännöstö, jossa esitetään yksiselitteisellä tavalla kaikkien osapuolten, so. hankintaviranomaisen, Schengen-valtioiden sekä Schengen-sihteeristön valtuudet ja velvoitteet. 5. Hankkeen koordinoinnista, johon kuuluu hallinnointi ja eri Schengen-työryhmien koordinointi, huolehtii Schengen-sihteeristö läheisessä yhteistyössä hankkeen johdon ja taloushallinnosta vastaavan henkilön kanssa. 6. Toimeenpaneva komitea valtuuttaa keskusryhmän varmistamaan menettelyn toteutuksen erityisesti seuraavilta osin: a) SIS II -esitutkimuksen ohjekirja sekä tarjouskilpailun julkistaminen, b) hallintosäännöstö ja rahoitusasetus. Lissabonissa 25 päivänä huhtikuuta 1997. Puheenjohtaja Francisco Seixas da Costa
Schengenin säännöstö - Toimeenpanevan komitean päätös, tehty 7 päivänä lokakuuta 1997, Islannin ja Norjan osuuksista C.SIS-yksikön perustamis- ja käyttökustannuksista (SCH/Com-ex (97) 18)



Virallinen lehti nro L 239 , 22/09/2000 s. 0441 - 0441



TOIMEENPANEVAN KOMITEAN PÄÄTÖS, tehty 7 päivänä lokakuuta 1997, Islannin ja Norjan osuuksista C.SIS-yksikön perustamis- ja käyttökustannuksista (SCH/Com-ex (97) 18) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 92 ja 119 artiklan, ottaa huomioon Schengenin sopimuksen ja Schengenin yleissopimuksen sopimuspuolten sekä Islannin tasavallan ja Norjan kuningaskunnan välisestä yhteistyöstä tehdyn sopimuksen 2 ja 3 artiklan, ON PÄÄTTÄNYT SEURAAVAA: 1. Islannin ja Norjan, jäljempänä "yhteistyösopimuksen allekirjoittajavaltiot", osuudet C.SIS-yksikön perustamis- ja käyttökustannuksista: Yhteistyösopimuksen allekirjoittajavaltioiden maksuosuudet määräytyvät sen mukaan, mikä on niiden osuus kaikkien sopimuspuolten ja yhteistyösopimuksen allekirjoittajavaltioiden yhteenlasketusta bruttokansantuotteesta. Sopimuspuolten osuudet lasketaan Schengenin sopimuksesta tehdyn soveltamissopimuksen 119 artiklan 1 kohdan mukaisesti. 2. Laskentamenetelmä: - Islannin ja Norjan osuudet lasketaan kaikkien sopimuspuolten ja yhteistyösopimuksen allekirjoittajavaltioiden bruttokansantuotteiden vertailun perusteella. - Sopimuspuolten, jotka ovat EU:n jäsenvaltioita, osuudet lasketaan Islannin ja Norjan osuuksien vähentämisen jälkeen Schengenin sopimuksen soveltamisesta tehdyn yleissopimuksen 119 artiklan 1 kohdan 2 alakohdassa esitetyn arvonlisäveron laskentaperusteen mukaisesti. 3. Pohjoismaiden osuuksien maksamisen määräpäivä on 1.1.1997. Wienissä 7 päivänä lokakuuta 1997. Puheenjohtaja K. Schlögl
15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean päätös N:o 2/97, tehty 9 päivänä syyskuuta 1997, komitean työjärjestyksen vahvistamisesta



Virallinen lehti nro L 281 , 14/10/1997 s. 0026 - 0026



15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean PÄÄTÖS N:o 2/97, tehty 9 päivänä syyskuuta 1997, komitean työjärjestyksen vahvistamisesta (97/663/JVY) Euroopan yhteisöjen jäsenvaltioon jätetyn turvapaikkahakemuksen käsittelystä vastuussa olevan valtion ratkaisemisesta 15 päivänä kesäkuuta 1990 Dublinissa allekirjoitetun yleissopimuksen (1) (jäljempänä `Dublinin yleissopimus`) 18 artiklassa asetettu KOMITEA (jäljempänä `komitea`), joka ottaa huomioon yleissopimuksen 18 artiklan 4 kohdan, sekä katsoo, että on asianmukaista, että komitean toiminta määräytyy soveltuvin osin Euroopan unionin neuvoston (jäljempänä `neuvosto`) työjärjestyksen (2) säännösten mukaisesti, ON PÄÄTTÄNYT SEURAAVAA: 1 artikla Komiteassa on kustakin yleissopimuksen osapuolena olevasta jäsenvaltiosta yksi ministeritason edustaja, jolla on tämän jäsenvaltion hallitusta sitovat valtuudet. 2 artikla Neuvoston työjärjestyksen säännöksiä samoin kuin niihin liittyviä neuvoston julistuksia sovelletaan soveltuvin osin komitean toimintaan. 3 artikla Niiden valtioiden edustajilla, jotka eivät olleet Euroopan yhteisöjen jäsenvaltioita silloin, kun yleissopimus allekirjoitettiin, ja jotka eivät vielä ole liittyneet yleissopimukseen sen 21 artiklan mukaisesti, on oikeus olla läsnä komitean kokouksissa tarkkailijoina. Tällaisia edustajia pidetään komitean jäseninä sovellettaessa komitean toimintaan neuvoston työjärjestyksen 2 artiklan 1, 3 ja 4 kohtaa, 4 artiklan 3 ja 4 kohtaa, 9 artiklan 1 ja 3 kohtaa sekä 10 artiklan 2 kohtaa. 4 artikla Ellei mainitussa työjärjestyksessä toisin säädetä, komitea päättää menettelytapakysymyksistä jäsentensä enemmistöllä. Henkilökohtaisesti tai edustettuina läsnä olevien jäsenten pidättäytyminen äänestämästä ei estä komiteaa tekemästä yksimielisyyttä vaativia päätöksiä. 5 artikla Sääntöjä, joiden mukaan yleisöllä on oikeus tutustua sellaisiin neuvoston aisakirjoihin, joiden ilmaisemisella ei ole vakavia tai haitallisia seurauksia, sovelletaan soveltuvin osin komitean asiakirjoihin. 6 artikla Tämä päätös tulee voimaan sen tekemistä seuraavana päivänä. Tehty Brysselissä 9 päivänä syyskuuta 1997. Komitean puolesta M. FISCHBACH Puheenjohtaja (1) EYVL C 254, 19.8.1997, s. 1. (2) EYVL L 304, 10.12.1993, s. 1 ja EYVL L 31, 10.2.1995, s. 14.
Jäsenvaltioiden hallitusten edustajien päätös, tehty 2 päivänä kesäkuuta 1997, Euroopan rasismin ja muukalaisvihan seurantakeskuksen kotipaikan vahvistamisesta



Virallinen lehti nro C 194 , 25/06/1997 s. 0004 - 0004



JÄSENVALTIOIDEN HALLITUSTEN EDUSTAJIEN PÄÄTÖS, tehty 2 päivänä kesäkuuta 1997, Euroopan rasismin ja muukalaisvihan seurantakeskuksen kotipaikan vahvistamisesta (97/C 194/02) JÄSENVALTIOIDEN HALLITUSTEN EDUSTAJAT, jotka ottavat huomioon Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 (1) 17 artiklan, sekä katsovat, että on tarpeen vahvistaa Euroopan rasismin ja muukalaisvihan seurantakeskuksen kotipaikka, OVAT PÄÄTTÄNEET SEURAAVAA: 1 artikla Euroopan rasismin ja muukalaisvihan seurantakeskuksen kotipaikka on Wien. 2 artikla Tämä päätös, joka julkaistaan Euroopan yhteisöjen virallisessa lehdessä, tulee voimaan samana päivänä kuin asetus (EY) N:o 1035/97. Tehty Luxemburgissa 2 päivänä kesäkuuta 1997. Hans VAN MIERLO Puheenjohtaja (1) EYVL N:o L 151, 10.6.1997, s. 1.
Schengenin säännöstö - Toimeenpanevan komitean päätös, tehty 15 päivänä joulukuuta 1997, viisumeita koskevien käytäntöjen yhteensovittamisesta yhteisön yhteisessä politiikassa (SCH/Com-ex (97) 32)



Virallinen lehti nro L 239 , 22/09/2000 s. 0186 - 0186



TOIMEENPANEVAN KOMITEAN PÄÄTÖS, tehty 15 päivänä joulukuuta 1997, viisumeita koskevien käytäntöjen yhteensovittamisesta yhteisön yhteisessä politiikassa (SCH/Com-ex (97) 32) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 9 artiklan, katsoo, että on kaikkien Schengenin sopimuspuolten edun mukaista, että ne yhteensovittavat yhteisessä politiikassaan henkilöliikenteen viisumeita koskevia käytäntöjään yhteisymmärryksessä välttääkseen maahantuloon ja sisäiseen turvallisuuteen mahdollisesti liittyvät kielteiset seuraukset, toivoo, että vielä jäljellä olevat erot Schengenin sopimusvaltioiden viisumimääräyksissä, jotka koskevat yhteisen konsuliohjeiston liitteessä 1 olevassa III osassa lueteltuja valtioita, poistetaan mahdollisimman nopeasti, ottaa huomioon ministereiden ja valtiosihteereiden 15 päivänä joulukuuta 1992 Madridissa hyväksymän asiakirjan, joka koskee viisumipakon alaisten maiden yhteiseen luetteloon ottamisen perusteita (SCH/M (92) 32 tark.), noudattaa Schengenin sopimuspuolten keskinäisen solidaarisuuden periaatetta, ON PÄÄTTÄNYT SEURAAVAA: 1. Schengen-valtiot aloittavat ajoissa tarvittavat toimet Australian, Brunein, Costa Rican, Kroatian, El Salvadorin, Guatemalan, Hondurasin, Malesian, Nicaraguan, Panaman, Paraguayn, Singaporen ja Venezuelan kansalaisten viisumipakon poistamiseksi viimeistään 1 päivänä tammikuuta 1999. 2. Yhteisen konsuliohjeiston liitteessä 1 olevaan I osaan (yhteinen luettelo valtioista, joiden kansalaisilta vaaditaan viisumi kaikissa Schengen-valtioissa)(1) lisätään Bosnia-Hertsegovina, Jamaika, Malawi ja Kenia. 3. Edellä 2 kohdassa mainittujen valtioiden kansalaisia koskeva viisumipakko tulee voimaan viimeistään 1 päivänä tammikuuta 1999. 4. Schengen-valtiot sitoutuvat tekemään viimeistään 1 päivään tammikuuta 1999 mennessä Bolivian, Kolumbian ja Ecuadorin osalta Euroopan unionista tehdyn sopimuksen 100 c artiklan mukaisen ratkaisun. Wienissä 15 päivänä joulukuuta 1997. Puheenjohtaja K. Schlögl (1) Ks. SCH/Com-ex (99) 13.
97/342/EY, EHTY, Euratom: Jäsenvaltioiden hallitusten edustajien päätös, tehty 29 päivänä toukokuuta 1997, Euroopan yhteisöjen ensimmäisen oikeusasteen tuomioistuimen jäsenten nimittämisestä



Virallinen lehti nro L 145 , 05/06/1997 s. 0027 - 0027



JÄSENVALTIOIDEN HALLITUSTEN EDUSTAJIEN PÄÄTÖS, tehty 29 päivänä toukokuuta 1997, Euroopan yhteisöjen ensimmäisen oikeusasteen tuomioistuimen jäsenten nimittämisestä (97/342/EHTY, EY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 168 a artiklan 3 kohdan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan 3 kohdan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan 3 kohdan, ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom (1), sekä katsovat, että Euroopan yhteisön tuomioistuimen perussäännöstä tehdyn pöytäkirjan 7 ja 44 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja Heinrich Kirschnerin kuoleman johdosta olisi Euroopan yhteisöjen ensimmäisen oikeusasteen tuomioistuimeen nimitettävä jäsen Heinrich Kirschnerin jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Euroopan yhteisöjen ensimmäisen oikeusasteen tuomioistuimen jäseneksi nimitetään siitä päivästä, jona hän on vannonut valan, 31 päivään elokuuta 2001 Karl Jörg Pirrung. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 29 päivänä toukokuuta 1997. B. R. BOT Puheenjohtaja (1) EYVL N:o L 319, 25.11.1988, s. 1, päätös sellaisena kuin se on viimeksi muutettuna vuoden 1994 liittymisasiakirjalla.
97/343/EY, EHTY, Euratom: Jäsenvaltioiden hallitusten edustajien päätös, tehty 29 päivänä toukokuuta 1997, Euroopan yhteisöjen tuomioistuimen tuomarien ja julkisasiamiesten nimittämisestä



Virallinen lehti nro L 145 , 05/06/1997 s. 0028 - 0028



JÄSENVALTIOIDEN HALLITUSTEN EDUSTAJIEN PÄÄTÖS, tehty 29 päivänä toukokuuta 1997, Euroopan yhteisöjen tuomioistuimen tuomarien ja julkisasiamiesten nimittämisestä (97/343/EHTY, EY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 167 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat, että Euroopan yhteisöjen tuomioistuimen tuomarien Claus Gulmannin, Constantinos Kakourisin, John Murrayn, Gil Carlos Rodríguez Iglesiasin, Romain Schintgenin, Leif Sevónin ja Melchior Watheletin sekä Euroopan yhteisöjen tuomioistuimen julkisasiamiesten Michael Elmerin, Francis Jacobsin, Carl Otto Lenzin, Dámaso Ruiz-Jarabo Colomerin toimikaudet päättyvät 6 päivänä lokakuuta 1997, Euroopan yhteisöjen tuomioistuimen jäsenten ja julkisasiamiesten toimikaudet olisi osittain uudistettava kaudeksi, joka alkaa 7 päivänä lokakuuta 1997 ja päättyy 6 päivänä lokakuuta 2003, OVAT PÄÄTTÄNEET SEURAAVAA: 1 artikla 1. Euroopan yhteisöjen tuomioistuimen tuomareiksi nimitetään 7 päivänä lokakuuta 1997 alkavaksi ja 6 päivänä lokakuuta 2003 päättyväksi toimikaudeksi Claus Gulmann Krateros Ioannou John Murray Gil Carlos Rodríguez Iglesias Romain Schintgen Leif Sevón Melchior Wathelet. 2. Euroopan yhteisöjen tuomioistuimen julkisasiamiehiksi nimitetään 7 päivänä lokakuuta 1997 alkavaksi ja 6 päivänä lokakuuta 2003 päättyväksi toimikaudeksi Francis Jacobs Jean Mischo Siegbert Alber Dámaso Ruiz-Jarabo Colomer. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 29 päivänä toukokuuta 1997. B. R. BOT Puheenjohtaja
/SS07 /SS07FI Euroopan yhteisöjen virallinen lehti L6/44 10.1.98
Oikaistaan kaksi- jakolmipyöräisten moottoriajoneuvojen tietyistä osista jaominaisuuk-
sista 17päivänä kesäkuuta 1997 annettu Euroopan parlamentin janeuvoston direktiivi
97/24/EY
(Euroopan yhteisöjen virallinen lehti L226, 18.elokuuta 1997)
Sivu 1,johdanto-osan 3kappaleen keskellä:
korvataan ilmaus: ”...30päivänä kesäkuuta 1992 annetussa neuvoston direktiivissä 92/61/ETY (4)
tarkoitettujen, kutakin mainittujen ajoneuvojen tyyppiä koskevien tyyppihy-
väksynnän jaosien tyyppihyväksynnän täytäntöönpanemiseksi,”
ilmauksella: ”...30päivänä kesäkuuta 1992 annetun neuvoston direktiivin 92/61/ETY (4)
mukaisen, mainittujen ajoneuvojen janiiden osien tyyppihyväksynnän täytän-
töönpanemiseksi,”.
Sivu 1,johdanto-osan 4kappale, kuudes rivi; sivu 3,4artiklan 1kohdan ensimmäisen alakohdan
viides rivijatoisen alakohdan toiseksi viimeinen rivisekä saman artiklan 2kohdan kolmas rivi; sivu
4,7artiklan ensimmäisen luetelmakohdan toinen rivi:
korvataan ilmaus: ”asetus”
ilmauksella: ”sääntö”.
Sivu 3,6artiklan 2kohdan ensimmäinen luetelmakohta:
korvataan ilmaus: ”...ennakolta täyttävät tämän direktiivin 1kohdassa tarkoitetut vaatimukset,”
ilmauksella: ”...ennakolta täyttävät 1kohdassa tarkoitetut tämän direktiivin vaatimukset,”.
Sivu 4,8artiklan 1kohdan ensimmäisen alakohdan toinen rivi:
korvataan ilmaus: ”...jäsenvaltiot eivät voienää kieltää ...”
ilmauksella: ”...jäsenvaltiot eivät saaenää kieltää ...”.
Schengenin säännöstö - Toimeenpanevan komitean päätös, tehty 16 päivänä joulukuuta 1998, niitä valtioita koskevan luettelon lakkauttamisesta, joiden kansalaisilta vaaditaan viisumi joissakin Schengen-valtioissa (SCH/Com-ex (98) 53 rev 2)



Virallinen lehti nro L 239 , 22/09/2000 s. 0206 - 0206



TOIMEENPANEVAN KOMITEAN PÄÄTÖS, tehty 16 päivänä joulukuuta 1998, niitä valtioita koskevan luettelon lakkauttaminen, joiden kansalaisilta vaaditaan viisumi joissakin Schengen-valtioissa (SCH/Com-ex (98) 53 rev 2) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 9 artiklan, katsoo, että on kaikkien Schengenin sopimusvaltioiden edun mukaista, että ne yhteensovittavat yhteisessä politiikassaan henkilöliikenteen viisumeita koskevia käytäntöjään yhteisymmärryksessä välttääkseen maahantuloon ja sisäiseen turvallisuuteen mahdollisesti liittyvät kielteiset seuraukset, toivoo, että vielä jäljellä olevat erot Schengenin sopimusvaltioiden viisumimääräyksissä, jotka koskevat yhteisen konsuliohjeiston 1 liitteen III osassa(1) lueteltuja valtioita Boliviaa ja Ecuadoria, poistetaan mahdollisimman nopeasti, ottaa huomioon ministereiden ja valtiosihteereiden 15 päivänä joulukuuta 1992 Madridissa hyväksymän asiakirjan, joka koskee viisumipakon alaisten maiden yhteiseen luetteloon ottamisen perusteita (SCH/M (92) 32 rev) sekä toimeenpanevan komitean 15 päivänä joulukuuta 1997 Wienissä tekemän päätöksen (SCH/Com-ex (97) 32), tietoisena siitä, että 15 päivänä joulukuuta 1997 tehdyn toimeenpanevan komitean päätöksen (SCH/Com-ex (97) 32) 1-3 kohdan mukaiset toimet on aloitettu, ON PÄÄTTÄNYT SEURAAVAA: 1. Bolivia ja Ecuador lisätään niiden maiden luetteloon, joiden kansalaisilta ei vaadita viisumia missään Schengen-valtiossa. 2. Schengen-valtiot aloittavat tarvittavat toimet viisumipakon poistamiseksi Viron, Latvian ja Liettuan kansalaisilta viimeistään 1 päivänä maaliskuuta 1999. 3. Schengen-valtiot kehottavat Baltian maita liittymään valtiottomien henkilöiden oikeusasemasta 28 päivänä syyskuuta 1954 tehtyyn YK:n yleissopimukseen, jotta viisumivapaa matkustajaliikenne Schengen-valtioihin koskisi tulevaisuudessa koko Baltian maissa asuvaa väestöä. Tämä päätös tulee voimaan sen jälkeen, kun sopimusvaltiot ovat ilmoittaneet toimenpiteiden toteuttamisesta. Berliinissä 16 päivänä joulukuuta 1998. Puheenjohtaja C. H. Schapper (1) Ks. SCH/Com-ex (99) 13.